કોઈકનો પુણ્ય મેળવવાનો શૉર્ટકટ અન્યો માટે ક્યારેક ત્રાસનું કારણ બનતો હોય છે. આવી જ હાલત છે માટુંગા-ઈસ્ટના તેલંગ રોડની. આ રોડ અને શ્રદ્ધાનંદ રોડના જંક્શન પર આવેલા ધ બાયરામજી જીજીભોય હોમ ફૉર ચિલ્ડ્રનની બહારની ફુટપાથ પર ન્ શેપમાં એક ગાયવાળાએ તેની ગાયોને દસ-દસ ફૂટના અંતરે બાંધીને ફુટપાથ રોકી લીધી છે, જેને લીધે આ વિસ્તારમાં ગંદકી થાય છે. આમ છતાં ૧૦૦ મીટરના અંતરમાં આવેલી સુધરાઈની ઑફિસના અધિકારીઓ હાથ જોડીને બેઠા છે જેના લીધે આ વિસ્તારના રહેવાસીઓમાં આક્રોશ વ્યાપ્યો છે.તેલંગ રોડ પર બે વર્ષથી એક ગાયવાળાએ નજીકનાં મંદિરોમાં આવતા શ્રદ્ધાળુઓની ભક્તિનો લાભ લેવા આ ફુટપાથ પર એક-બે ગાયો બાંધી હતી.